[{"text_idx": "#000001", "text": "Italio: fronte al la alfluado de migrantoj, Italio petas de siaj najbaroj, ke ili malfermu siajn havenojn"}, {"text_idx": "#000002", "text": "Italio bezonas Eu\u0306ropon: la itala ministro pri Internaj aferoj Marco Minniti alvokis dimanc\u0302on la eu\u0306ropajn landojn, ke ili prenu sur sin parton de la migrads\u0302arg\u0302o, kiu pezas sur la duoninsulo, interalie malfermante iliajn havenojn al la migrantoj."}, {"text_idx": "#000003", "text": "Fronte al la migradpremo, kiu kreskis kompare kun 2016, Italio bezonas helpon de siaj eu\u0306ropaj najbaroj. En tiu senco, Marco Minniti, itala ministro pri Internaj aferoj, petis dimanc\u0302on 2an de julio, de la aliaj landoj, ke ili malfermu siajn havenojn al la s\u0302ipoj, kiuj sukuras la migrantojn. Tio ebligus iom dividi la premon, kiu pezas sur Romo, kun siaj francaj kaj germanaj samranguloj, kiujn li renkontis dimanc\u0302on vespere en Parizo."}, {"text_idx": "#000004", "text": "\u00abMi estas eu\u0306ropamanto, kaj estus fiera se s\u0302ipo, ec\u0302 ununura, anstatau\u0306 alveni en Italio, albordig\u0302us c\u0302e alia haveno\u00bb, deklaris Marco Minniti dum intervjuo en la j\u0302urnalo Il Messaggero. Kun Ge\u0301rard Collomb (franca ministro pri Internaj aferoj) kaj Thomas de Maizie\u0300re (germana ministro pri Internaj aferoj), li interdiskutis en Parizo pri \u00abkunordigita arang\u0302o\u00bb por helpi Italion fronti la migrantan alfluadon."}, {"text_idx": "#000005", "text": "Italio akceptis de post la jarkomencig\u0302o pli ol 83 000 migrantojn, t.e kresko de pli ol 19% kompare kun la sama periodo en 2016, plejparte devenantaj de Libio."}, {"text_idx": "#000006", "text": "La alta-komisaro de Unuig\u0302intaj Nacioj, Filippo Grandi, lanc\u0302is similan alvokon en komunikaj\u0302o publikigita la 1an de julio. Li postulis regionan, interkonsentitan kaj komunan arang\u0302on, al \u00abproblemo el internacia graveco\u00bb. \u00abNi nur estas c\u0302e la somera komencig\u0302o, kaj sen kolektiva agado, ni bedau\u0306rinde spertos pli da maraj tragedioj\u00bb li avertis, substrikante, ke \u00ab2 300 personoj mortis en Mediteraneo de post la jarkomencig\u0302o\u00bb."}]